
280. Παράταση της προθεσμίας του άρθρου 20, παρ.1 
του Νάμου 1091/1980 "περί διοικήσεως και διαχειρί- 
σεωςτων Βακουφίωντης Μουσουλμανικής Μειονά- 
τητος εις την Δυτικήν Θράκην και των περιουσιών 


αυτών". 1 

281. Επιτελείο Υπουργού Εθνικής Άμυνας. 2 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας Στρα¬ 
τιωτικής Συνεργασίας μεταξύ του Υπουργείου Εθνι¬ 
κής Άμυνας της Ελληνικής Δημοκρατίας και του 
Υπουργείου Άμυνας της Δημοκρατίας της Σλοβε¬ 
νίας». Αθήνα, 15.7.1999. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 280 
Παράταση της προθεσμίας του άρθρου 20, παρ.1 του Νά¬ 
μου 1091/1980 "περί διοικήσεως και διαχειρίσεως των 
Βακουφίων της Μουσουλμανικής Μειονάτητος εις την 
Δυτικήν Θράκην και των περιουσιών αυτών". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπ’ άψιν: 

Α) Τις διατάξεις του άρθρου 9του Νάμου 1091/1980 "περί 
διοικήσεως και διαχειρίσεως των Βακουφίωντης Μουσουλ¬ 
μανικής Μειονάτητος εις την Δυτικήν Θράκην και των περι¬ 
ουσιών αυτών" (ΦΕΚ Α' 267). 

Β) Τις διατάξεις του άρθρου 4 παρ. 10 του Νάμου 
2240/1994 "Συμπλήρωση διατάξεων για τη Νομαρχιακή Αυ¬ 
τοδιοίκηση και άλλες διατάξεις" (ΦΕΚ Α' 153). 

Γ) Τις διατάξεις του Προεδρικού Διατάγματος υπ’ αριθμ. 
273/2000 (ΦΕΚ Α'225). 

Δ) Το άρθρο 29Α του Νάμου 1558/1985 (ΦΕΚ Α' 137) το 
οποίο προσετέθη με το άρθρο 27 του Νόμου 2081/1992 
(ΦΕΚ Α' 154) και αντικαταστάθηκε με το άρθρο 1 του Νόμου 
2469/1997 (ΦΕΚΑ'38). 

Ε) Το γεγονός ότι από τις διατάξεις του παρόντος διατάγ¬ 


ματος δεν προκαλείται δαπάνη σε βάρος του κρατικού προ¬ 
ϋπολογισμού. 

Στ) Την 555/02 γνωμοδότηση του Συμβουλίου της Επικρα- 
τείας, μετά από πρόταση των Υπουργών Εξωτερικών, Εσω¬ 
τερικών Δημόσιας Διοίκησης και Αποκέντρωσης, Οικονο¬ 
μίας και Οικονομικών, και Εθνικής Παιδείας και Θρησκευμά¬ 
των, αποφασίζουμε: 

Άρθρο 1 

1. Η προθεσμία που ορίζεται στην παράγραφο 1 του άρ¬ 
θρου 20 του Νόμου 1091/1980 παρατείνεται απάτη λήξη της 
και για δύο (2) έτη από τη δημοσίευση του παρόντος δια¬ 
τάγματος. 

2. Στην έννοια της παράτασης της προθεσμίας κατά την 
προηγούμενη παράγραφο περιλαμβάνεται και η άρση κάθε 
συνέπειας που έχει επέλθει από την άπρακτη παρέλευση της 
αρχικής προθεσμίας που παρατείνεται με το παρόν διάταγ¬ 
μα. 

Άρθρο 2 

Η ισχύς των διατάξεων του άρθρου 5 του Νόμου 1091/ 
1980 αρχίζει από την εκπνοή της προθεσμίας του προηγου¬ 
μένου άρθρου, δηλαδή από της παρελεύσεως δύο ετών από 
τη δημοσίευση του παρόντος διατάγματος. 

Άρθρο 3 

Για την ευρυθμότερη λειτουργία των Βακουφίων κατά την 
ως άνω διετή προθεσμία, ο Γενικός Γραμματέας της Περι¬ 
φέρειας, όπου τούτο είναι αναγκαίο, συνιστά Διαχειριστικές 
Επιτροπές Μουσουλμανικής Περιουσίας ή διορίζει τυχόν ελ- 
λείποντα μέλη αυτών, κατόπιν γνωμοδοτήσεως του αρμοδί¬ 
ου Μουφτή. 

Στον Υπουργό των Εξωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Θκτωβρίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


οι ΥΠΟΥΡΓΟΙ 


ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚ. ΧΡΙΣΤΟΔΟΥΛΑΚΗΣ 

ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΩΝ. ΣΚΑΝΔΑΛΙΔΗΣ 


ΕΞΩΤΕΡΙΚΩΝ 

ΓΕΩΡΓΙΟΣ ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 281 
Επιτελείο Υπουργού Εθνικής Άμυνας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις του άρθρου 9 παρ.4 του Ν.2292/1995 "Ορ¬ 
γάνωση και λειτουργία Υπουργείου Εθνικής Άμυνας, διοίκη¬ 
ση και έλεγχος των Ενόπλων Δυνάμεων και άλλες διατάξεις" 
(ΦΕΚΑ',35). 

β) Τις διατάξεις του ΑΝ 1562/1950 "Περί ιδρύσεως υπηρε¬ 
σίας Εφέδρων παρά τω Υπουργείω Εθνικής Αμύνης" (ΦΕΚ 
Α', 254). 

γ) Τις διατάξεις του άρθρου 11 του Ν.2984/2002 " Οργα¬ 
νωτικά θέματα του Υπουργείου Εθνικής Άμυνας, ρυθμίσεις 
προσωπικού των Ενόπλων Δυνάμεων και άλλες διατάξεις" 
(ΦΕΚΑ',15) 

δ) Τις διατάξεις του άρθρου 29 Ατού Ν.1558/1985 (ΦΕΚ 
Α',137), που προστέθηκε με το άρθρο 27 του Ν.2081/1992 
(ΦΕΚΑ', 154), καιτροποποιήθηκε από το άρθρο 1 παρ.2του 
Ν.2469/1997 (ΦΕΚΑ', 38). 

ε) Το γεγονός ότι από τις διατάξεις του παρόντος διατάγ¬ 
ματος δεν προκαλείται πρόσθετη επιβάρυνση σε βάρος του 
κρατικού προϋπολογισμού. 

στ) Τη 541/2002 γνωμοδότηση του Συμβουλίου της Επι- 
κρατείας, μετά από πρόταση του Υπουργού Εθνικής Άμυ¬ 
νας, αποφασίζουμε: 

ΚΕΦΑΛΑΙΟ Α' 

Οργάνωση - Διάρθρωση - Σύνθεση 
Άρθρο 1 

Οργάνωση - Υπαγωγή 

1. Το Επιτελείο Υπουργού Εθνικής Άμυνας (ΕΠΥΕΘΑ) εί¬ 
ναι οργανική (υπηρεσιακή) μονάδα με την οποία υποβοη- 
θούνται στην άσκηση των κατά νάμο αρμοδιοτήτων τους ο 
Υπουργός και οι Υφυπουργοί κατά τα ειδικότερα οριζόμενα 
στα επόμενα άρθρα. 

2. Το ΕΠΥΕΘΑ ασκεί όλες τις αρμοδιότητέςτου σε στενή συ¬ 
νεργασία με τις οικείες υπηρεσίες των ΓΕΕΘΑ, ΓΕΣ, ΓΕΝ, ΓΕΑ. 

3. Το ΕΠΥΕΘΑ υπάγεται στον Υπουργό Εθνικής Άμυνας, ο 
οποίος με αυτό χαράσσει, τις από το νόμο προβλεπόμενες 
κατευθυντήριες γραμμές της αμυντικής πολιτικής και απο¬ 
τελεί το όργανο με το οποίο πραγματοποιείται ο στρατηγι¬ 
κός σχεδιασμός και ο προγραμματισμός των αρμοδιοτήτων 
του Υπουργείου Εθνικής Άμυνας. 

4. Το ΕΠΥΕΘΑ αποτελείται από διευθύνσεις, τμήματα κα¬ 
θώς και από ανεξάρτητα γραφεία, τις δραστηριότητες των 
οποίων συντονίζει ο επικεφαλής Γ ενικός Διευθυντής αυτού. 
Θι τοποθετήσεις και οι εν γένει μεταβολές του προσωπικού 
γίνονται σύμφωνα με τις πάγιες διατάξεις. Στον προϋπολο¬ 
γισμό του Υπουργείου Εθνικής Άμυνας διαλαμβάνεται οι¬ 
κείο τμήμα περί του ΕΠΥΕΘΑ. Το ΕΠΥΕΘΑ υποστηρίζεται 
από Μονάδα Υποστήριξης με σύνθεση και οργάνωση, όπως 
καθορίζονται στους σχετικούς Πίνακες Οργάνωσης Υλικού. 

Άρθρο 2 
Διάρθρωση 

Το ΕΠΥΕΘΑ αποτελείται από: 
α) Το Γ ενικό Διευθυντή 
β) Τον Αναπληρωτή Γενικό Διευθυντή 
γ) Τη Διεύθυνση Ανθρωπίνου Δυναμικού (ΔΑΔ) 
δ) Τη Διεύθυνση Διεθνών Σχέσεων (ΔΔΣ) 
ε) Τη Διεύθυνση Αμυντικού Σχεδιασμού και Προγραμματι¬ 
σμού (ΔΑΣΠ) 


στ) Τη Διεύθυνση Διοικητικής και Κοινωνικής Μέριμνας 
(ΔΔΚΜ) 

ζ) Τη Διεύθυνση Εφέδρων, Πολεμιστών, Αναπήρων, Θυ¬ 
μάτων, Αγωνιστών (ΔΕΠΑΘΑ) 
η) Τη Νομική Υπηρεσία 
θ) Το Γ ραφείο Πληροφορικής και Έρευνας 
ι) Το Γ ραφείο Οικονομικού 
ια) Το Γ ραφείο Γ ενικού Διευθυντή 
ιβ) Τη Μονάδα Υποστήριξης. 

Άρθρο 3 
Σύνθεση 

1. Το ΕΠΥΕΘΑ στελεχώνεται από στρατιωτικό και πολιτικό 
προσωπικό που προέρχεται από τους τρεις Κλάδους των 
Ενόπλων Δυνάμεων, καθώς και των Κοινών Σωμάτων, με 
προσόντα που ανταποκρίνονται στη φύση του έργου και τη 
λειτουργικότητα κάθε Διεύθυνσης. 

2. Η τοποθέτηση του στρατιωτικού και πολιτικού προσω¬ 
πικού του ΕΠΥΕΘΑ γίνεται κατά τις πάγιες κείμενες διατά¬ 
ξεις. Μπορεί επίσης να αποσπάται στο ΕΠΥΕΘΑ προσωπικά 
άλλων Υπουργείων, οργανισμών και νομικών προσώπων του 
ευρύτερου δημοσίου τομέα ειδικής επιστημονικής κατάρτι¬ 
σης και ανάλογης εμπειρίας. 

3.0 Γ ενικός Διευθυντής και ο Αναπληρωτής Γ ενικός Διευ¬ 
θυντής επιλέγονται από τον Υπουργό Εθνικής Άμυνας και, 
εάν μεν είναι ιδιώτες πρέπει να έχουν τα προσόντα των ανω¬ 
τέρω βαθμών με ανάλογη προς το αντικείμενο εμπειρία, εάν 
δε είναι στρατιωτικοί πρέπει να είναι ανώτατοι αξιωματικοί 
εν ενεργεία. 

4. Ως Διευθυντές των Διευθύνσεων του ΕΠΥΕΘΑ τοποθε¬ 
τούνται εν ενεργεία Αξιωματικοί ή μόνιμοι πολιτικοί υπάλλη¬ 
λοι, οι οποίοι, πλέον των απαιτουμένων κατά τις διατάξεις 
του παρόντος, προσόντων για το στρατιωτικό και πολιτικό 
προσωπικό του Επιτελείου ΥΕΘΑ, απαιτείται να έχουν εξει- 
δικευμένες γνώσεις στα αντικείμενα της αρμοδιότητάς της 
Διεύθυνσης της οποίας προΐστανται. 

5. Το προσωπικό του ΕΠΥΕΘΑ, εκτός από αυτό που ασχο- 
λείται με τη γραμματειακή υποστήριξη, απαιτείται να έχει τα 
ακόλουθα προσόντα: 

α) Στρατιωτικό Προσωπικό 

1) Θι τοποθετούμενοι στο ΕΠΥΕΘΑ Αξιωματικοί, αναλό- 
γως με το βαθμό τους, πρέπει να είναι απόφοιτοι της Σχολής 
Εθνικής Άμυνας ή της Ανωτάτης Σχολής Πολέμου του Κλά¬ 
δου τους ή ισάτιμης Σχολής της αλλοδαπής ή κάτοχοι πτυ¬ 
χίου ΑΕΙ ημεδαπού ή ισοτίμου της αλλοδαπής, συναφούς 
προς το αντικείμενά τους ειδικεύσεως. Τυχόν μεταπτυχια¬ 
κός τίτλος σπουδών συνεκτιμάται. 

2) Να γνωρίζουν υποχρεωτικά την αγγλική ή την γαλλική 
γλώσσα και προαιρετικά μια άλλη απά τις άλλες γλώσσες 
της Ευρωπαϊκής Ένωσης. 

3) Να έχουν διετή τουλάχιστον επιτελική προϋπηρεσία στο 
ΓΕΕΘΑ ή στα Γ ενικά Επιτελεία ( ΓΕ) των Κλάδων τους ή σε 
συμμαχικά επιτελεία ή σε θέση του εξωτερικού. 

β) Πολιτικό Προσωπικό 

1) Πενταετή (5) προϋπηρεσία σε αντίστοιχη υπηρεσία ΓΕ 
ή σπουδές στο αντικείμενο της Διεύθυνσης που πρόκειται να 
τοποθετηθούν. 

2) Γνώση της αγγλικής ή γαλλικής γλώσσας. 

6. Για τη ατελέχωση του ΕΠΥΕΘΑ, ιδρύονται οι παρακάτω 
θέσεις, οι οποίες καταργούνται αντίστοιχα από τα Γενικά 
Επιτελεία: 

α. Στρατιωτικό Προσωπικό 

Δύο (2) θέσεων ανωτάτων αξιωματικών, ανεξαρτήτως 
Κλάδου Ενόπλων Δυνάμεων 

Δώδεκα (12) θέσεων ανωτέρων αξιωματικών, ανεξαρτή¬ 
τως Κλάδου Ενόπλων Δυνάμεων. 

Δέκα (10) θέσεων κατωτέρων Αξιωματικών, ανεξαρτήτως 
Κλάδου Ενόπλων Δυνάμεων. 

β. Πολιτικό Προσωπικό 

Δώδεκα (12) θέσεων ΠΕ Διοικητικού Οικονομικού 
Τρεις(3) θέσεων ΠΕ Κοινωνικών Επιστημών 
Ένα (1) θέσεων ΠΕ Μηχανικών 
Δύσ (2) θέσεων Επιχειρησιακών Ερευνητών 
Επτά (7) θέσεων Ειδικσύ Επιστημονικού Προσωπικού 
Πέντε (5) θέσεων ΤΕ Δισικητικού Λογιστικσύ 
Μία (1) θέση ΤΕ Πληροφορικής 
Δέκα (10) θέσεων ΔΕ Δισικητικού Οικονομικού 
7. Ο Κανονισμός Οργάνωσης και Λειτσυργίας του ΕΠΥΕ- 
ΘΑ και η περιγραφή καθηκόντων του προσωπικού καθορί¬ 
ζονται με υπουργικές αποφάσεις μετά από γνώμη του Συμ¬ 
βουλίου Άμυνας (ΣΑΜ). 

ΚΕΦΑΑΑΙΟ Β' 

Αρμοδιότητες 

Άρθρο 4 

Γενικός Διευθυντής 

1.0 Γενικός Διευθυντής του ΕΠΥΕΘΑ ορίζεται για χρονική 
διάρκεια δύο ετών που μπορεί να παραταθεί κατά ένα ακόμη 
έτος και είναι ο κύριος σύμβουλος του Υπουργού και των 
Υφυπουργών στα θέματα αρμαδιότητας ταυ Επιτελείου. 

2. Ο Γ ενικός Διευθυντής κατευθύνει τις ενέργειες και συ¬ 
ντονίζει τις δραστηριότητες των διευθύνσεων και των τμη¬ 
μάτων του ΕΠΥΕΘΑ, σύμφωνα με τις εκάστοτε εντολές του 
Υπουργού. Προσυπογράφει άλα τα έγγραφα του ΕΠΥΕΘΑ 
που υπογράφουν ο Υπουργάς και οι Υφυπουργοί και έχει την 
ευθύνη για την εύρυθμη λειτουργία του Επιτελείου 

3. Στο Γ ενικό Διευθυντή υπάγονται απευθείας : 
α) Η Νομική Υπηρεσία 

β) Η ΔΕΠΑΘΑ 

γ) Το Γ ραφείο Γ ενικού Διευθυντή 

Άρθρο 5 

Αναπληρωτής Γ ενικός Διευθυντής 

Ο Αναπληρωτής Γ ενικός Διευθυντής ορίζεται για χρονική 
διάρκεια δύο ετών που μπορεί να παραταθεί κατά ένα ακόμη 
έτος και: 

α) Είναι ο άμεσος βοηθός και σύμβουλος του Γενικού Δι¬ 
ευθυντή στην εκτέλεση των καθηκόντων του. 

β) Μετέχει στη διαδικασία λήψης αποφάσεων του ΕΠΥΕ¬ 
ΘΑ ως ενδιάμεσο κλιμάκιο μεταξύ του Γ ενικού Διευθυντή και 
των Διευθύνσεων τσυ ΕΠΥΕΘΑ, με την επιφύλαξη του άρ¬ 
θρου 4 παρ.3 του παράντος. 

γ) Αναπληρώνει το Γ ενικό Διευθυντή σε περίπτωση απου¬ 
σίας ή κωλύματος του. 

Άρθρο 6 

Διεύθυνση Ανθρωπίνου Δυναμικού (ΔΑΔ) 

1. Η ΔΑΔ εισηγείται προς τον Υπουργό κατευθυντήριες 
οδηγίες για τη διαμόρφωση πολιτικής σχετικά με τη σχεδία¬ 
ση δομής - οργάνωσης των Ενάπλων Δυνάμεων, καθώς και 
την αξιοποίηση του στρατιωτικού - πολιτικού προσωπικού. 

2. Η ΔΑΔ περιλαμβάνει τέσσερα (4) Τμήματα: 

α) Τμήμα Οργάνωσης και Μέριμνας Προσωπικού 
Μελετά και εισηγείται επίτης πολιτικήςτης αναφερομένης 
στην οροφή και οργάνωση των Ενόπλων Δυνάμεων ως και 
στην επιστράτευση. Σχεδιάζει συστήματα διοίκησης προ¬ 
σωπικού, επεξεργάζεται και καταρτίζει σχέδια νάμων και κα¬ 
νονιστικών πράξεων που αφορούν το ανθρώπινο δυναμικά. 
Εισηγείταιτην πολιτική και παρακολουθεί θέματα σχετικά με 
τη μορφωτική δραστηριάτητα, την υγεία, την πράνοια, τον 
αθλητισμό του στρατεύματος, 
β) Τμήμα Εκπαίδευσης 

Μελετά και εισηγείται επί της πολιτικής που αφορά την εκ¬ 
παίδευση των στρατευμένων, την επιμόρφωση και εξειδίκευση 
των στελεχών, τις μεταπτυχιακές σπουδές στρατιωτικού και 
πολιτικού προσωπικού καθώς και τις Στρατιωτικές Σχολές. 


γ) Τμήμα Στρατολογικής Πολιτικής 
Μελετά και εισηγείται επί της πολιτικής που αφορά την 
στρατολογία και την επιλογή για τους τρεις Κλάδους, 
δ) Τμήμα Ανάπτυξης Προσωπικού 
Μελετά και εισηγείται την πολιτική χρησιμοποίησης, εξέ¬ 
λιξης και προγραμματισμού των τοποθετήσεων και μεταθέ¬ 
σεων του στρατιωτικού προσωπικού καθώς και την πολιτική 
σε θέματα αποστράτων στρατιωτικών. Επιπλέον μελετά και 
σχεδιάζει σχετικά με την αποτελεσματικότερη χρησιμοποίη¬ 
ση του πολιτικού προσωπικού καιτιςσχέσειςτου με το στρα¬ 
τιωτικό προσωπικό. 

Άρθρο 7 

Διεύθυνση Διεθνών Σχέσεων (ΔΔΣ) 

1. Η ΔΔΣ είναι ο αρμόδιος επιτελικός φορέας για τα θέμα¬ 
τα διεθνών σχέσεων και αμυντικής συνεργασίας, μεριμνά 
για την καλύτερη στοιχειοθέτηση και προβολή των εθνικών 
θεμάτων και διατυπώνει απόψεις για την καλύτερη δυνατή 
υποστήριξη των εθνικών θέσεων 

2. Η ΔΔΣ περιλαμβάνει τρία (3) τμήματα: 
α) Τμήμα Διεθνών Θργανισμών 

Είναι αρμάδιο για θέματα ΘΗΕ, ΝΑΤΟ, Δυτικοευρωπαϊκής 
Ένωσης και λοιπών διεθνών οργανισμών, 
β) Τμήμα Διμερών Αμυντικών Συνεργασιών 
Είναι αρμόδιο για θέματα διμερούς αμυντικής συνεργα¬ 
σίας και σχέσεων με όλες τις χώρες. 

γ) Τμήμα Υποδομής, Ευρωπαϊκών Προγραμμάτων και Πε¬ 
ριβάλλοντος. 

(1) Μελετά και εισηγείται σχετικά με την εθνική και συμμα¬ 
χική υποδομή 

(2) Μελετά, εισηγείται και συντονίζει θέματα συμμετοχής 
φορέων του Υπουργείου σε προγράμματα της Ευρωπαϊκής 
Ένωσης. 

(3) Χειρίζεται θέματα της Εθνικής Μετεωρολογικής Υπηρε¬ 
σίας και συνεργάζεται επίσης με διεθνείς οργανισμούς παρα¬ 
κολουθώντας τις εξελίξεις στον τομέα του περιβάλλοντος. 

(4) Εισηγείται και συντονίζει θέματα αναπτυξιακής βοήθει¬ 
ας και γενικά Διεθνών Οικονομικών Σχέσεων 

Άρθρο 8 

Διεύθυνση Αμυντικού Σχεδιασμού 
και Προγραμματισμού (ΔΑΣΠ) 

1. Η ΔΑΣΠ είναι ο επιτελικές φορέας που εισηγείται στον 
Υπουργό για τη διαμόρφωση της κατάλληλης στρατηγικής 
γιατην υποστήριξη τηςεκάστοτευιοθετημένηςαπότοΚΥΣΕΑ 
αμυντικής πολιτικής καθώς και για θέματα διαδικασιών Αμυ¬ 
ντικού Σχεδιασμού, Σχεδίασης και Προγραμματισμού. 

2. Η ΔΑΣΠ περιλαμβάνει τρία (3) τμήματα: 
α) Τμήμα Στρατηγικής 

(1) Προσδιορίζει τους αντικειμενικούς σκοπούς και τις 
απαιτήσεις, προβαίνει σε εκτιμήσεις, σχεδιάζει, προγραμ¬ 
ματίζει, αναλύει και εισηγείται σχετικά με την εθνική στρα¬ 
τηγική. 

(2) Εκπονεί στρατηγικές μελέτες που συμβάλλουν στη δια¬ 
μόρφωση της πολιτικής επίτης Εθνικής Άμυνας. 

(3) Συνεργάζεται με εθνικούς φορείς που χειρίζονται θέ¬ 
ματα διαμόρφωσης στρατηγικής των τομέων τους καθώς 
και με διεθνή ινστιτούτα στρατηγικών μελετών. 

β) Τμήμα Πολιτικής Ανάλυσης - Εκτίμησης Καταστάσεων 

(1) Επεξεργάζεται και αξιολογεί πληροφορίες που ενδέ¬ 
χεται να οδηγήσουν σε κρίσεις ή σχετίζονται με μια εξελισ¬ 
σόμενη κρίση. 

(2) Συνεργάζεται με τους φορείς του Συστήματος Χειρι¬ 
σμού Κρίσεων του Υπουργείου Εθνικής Άμυνας και τις αντί¬ 
στοιχες υπηρεσίες των λοιπών Υπουργείων για την παρακο¬ 
λούθηση και ανάλυση γεγονάτωντα οποία ενδέχεται να οδη¬ 
γήσουν σε κρίση με κύριο σκοπό την έγκαιρη προειδοποίηση. 

(3) Χειρίζεται θέματα σχετικά με ψυχολογικές δραστηριό¬ 
τητες. 

γ) Τμήμα Σχεδίασης και Προγραμματισμού: 

(1) Διαμορφώνει ή αναθεωρεί τις διαδικασίες του Εθνικού 
Αμυντικού Σχεδιασμού. 

(2) Διαμορφώνει το σχέδιο εισήγησης προς το Συμβούλιο 
Άμυνας (ΣΑΜ) και το ΚΥΣΕΑ για το Δεκαπενταετές Σχέδιο 
Εξοπλιστικών Στόχων, κατόπιν επεξεργασίας των προτάσε¬ 
ων του ΓΕΕΘΑ. 

(3) Εισηγείται την κατανομή των ετησίων οροφών πιστώ¬ 
σεων εξοπλισμών στα Γ ενικά Επιτελεία για τη σύνταξη του 
Ενιαίοου Μεσοπροθέσμου Προγράμματος Αμυντικών Εξο¬ 
πλισμών (ΕΜΠΑΕ). 

(4) Συντάσσει ή αναθεωρεί το μεσοπρόθεσμο προγραμ¬ 
ματισμό εξοπλισμών και λοιπών δράστη ριοτήτων, λαμβάνο- 
ντας υπόψη τις προτάσεις των Γενικών Επιτελείων. 

(5) Παρακολουθείτις συμβάσεις καιτις εκροές πιστώσεων 
εξοπλισμών και την πράοδο υλοποίησης των δανείων Εογ- 
θίςη ΜίΙίΙειγ Ρίηεηοθ (ΕΜΕ). 

Άρθρο 9 

Διεύθυνση Διοικητικής και Κοινωνικής 
Μέριμνας (ΔΔΚΜ) 

1. Η ΔΔΚΜ χειρίζεταιτα θέματα των δημοσίων σχέσεων και 
των κοινωνικών δραστηριοτήτων του Υπουργείου και τα θέ¬ 
ματα επικοινωνίας με το κοινά. Επίσης χειρίζεται τα θέματα 
προσωπικού, ασφαλείας, τήρησης και διακίνησης της αλλη¬ 
λογραφίας. 

2. ΕΙ ΔΔΚΜ περιλαμβάνει τρία (3) τμήματα: 

α) Γραμματεία 

(1) Χειρίζεται θέματα διοικητικά, τοποθετήσεων και μετα- 
βολώντου Στρατιωτικού και Πολιτικού Προσωπικού. 

(2) Χειρίζεται θέματα διεκπεραίωσης - διακίνησης της αλ¬ 
ληλογραφίας, τήρησης αρχείου παρελθούσης χρήσης, σχε¬ 
δίασης και εκτυπώσεων. 

(3) Χειρίζεται θέματα ασφαλείας και Υπαρχείου ΕΤΝΑ. 

(4) Είναι αρμάδια για τη μετάφραση ξενάγλωσσων κειμέ¬ 
νων στην Ελληνική γλώσσα και αντίστροφα. 

β) Τμήμα Εθιμοτυπίας 

Έχει την ευθύνη για την οργάνωση των εθιμοτυπικών δρα¬ 
στηριοτήτων 

γ) Τμήμα Κοινωνικών Δραστηριοτήτων 

Παρακολουθεί και χειρίζεται πολιτιστικά θέματα που 
έχουν σχέση με το Υπουργείο, εισηγείται σε περιπτώσεις 
έκτακτης ανάγκης και έχει την ευθύνη του σχεδιασμού προ¬ 
σφοράς στο κοινωνικά σύνολο. Επίσης εισηγείται τη διάθε¬ 
ση υλικών, μέσωνή και προσωπικού σετρίτους. Χειρίζεταιτα 
θέματα επικοινωνίας με το κοινά, μέσω των Γ ραφείων Ενη- 
μερώσεως. 

Άρθρο 10 

Διεύθυνση Εφέδρων Πολεμιστών, Αγωνιστών, Θυμάτων και 
Αναπήρων Πολέμου (ΔΕΠΑΘΑ) 

Είναι αρμάδια για την εφαρμογή της νομοθεσίας της σχε¬ 
τικής με τους αναπήρους πολέμου και ειρηνικής περιόδου, 
τα θύματα πολέμου και ειρηνικής περιόδου, τους εφέδρους 
πολεμιστές και αγωνιστές της Εθνικής Αντίστασης, τους 
Έφεδρους Αξιωματικούς, εκτός από τη νομοθεσία που ρυθ¬ 
μίζει θέματα συνταξιοδότησης. 

Άρθρο 11 
Νομική Υπηρεσία 

Η Νομική Υπηρεσία συνεργάζεται με τις Διευθύνσεις του 
ΕΠΥΕΘΑ γιατη νομοτεχνική επεξεργασία των Νομοσχεδίων, 
Προεδρικών Διαταγμάτων, Υπουργικών Αποφάσεων και άλ¬ 
λων διοικητικών πράξεων κανονιστικού χαρακτήρα, που 
αφορούν τουλάχιστον δυο Κλάδους των Ενάπλων Δυνάμε¬ 
ων. Παρακολουθεί παράλληλα τα οχέδια νάμων του ΥΠΕΘΑ 
από την προώθησή τους στη Βουλή των Ελλήνων μέχρι την 


ψήφισή τους από την Εθνική Αντιπροσωπεία, συμπεριλαμβα¬ 
νομένων και των διεθνών συνθηκών - συμβάσεων, για τις 
οποίες απαιτείται κύρωσή τους με νάμο. Επίσης γνωμοδοτεί 
για νομικά ζητήματα, που προκύπτουν στο ΕΠΥΕΘΑ και τέ¬ 
λος συντονίζει τα νομοθετικά έργα που αφορούν το ΥΠΕΘΑ 
καθώς και τον ασκούμενο κοινοβουλευτικά έλεγχο αυτού. 

Άρθρο 12 

Γ ραφείο Πληροφορικής και Έρευνας 

Καθορίζει την πολιτική του Υπουργείου σε θέματα πληρο¬ 
φορικής και έρευνας. Μεριμνά γιατη σχεδίαση και υλοποίη¬ 
ση εφαρμογών πληροφορικής που αφορούν το ΕΠΥΕΘΑ. 

Άρθρο 13 

Γ ραφείο Οικονομικού 

Καταρτίζει τον ετήσιο προϋπολογισμά του ΕΠΥΕΘΑ με βά¬ 
ση τις απόψεις των φορέων του, παρακολουθεί και υλοποιεί 
την εκτέλεσή του. Επίσης διαχειρίζεται το κονδύλια ειδικών 
εξόδων του ΕΠΥΕΘΑ, σύμφωνα με την ισχύουσα διαδικασία 
και γνωμοδοτεί για θέματα της αρμοδιότητάς του. 

Άρθρο 14 

Γ ραφείο Γ ενικού Διευθυντή 

Αποτελεί ανεξάρτητο Γραφείο που υπάγεται απευθείας 
στο Γενικά Διευθυντή και εποπτεύει τη Μονάδα Υποστήρι¬ 
ξης του ΕΠΥΕΘΑ, η οποία είναι αρμόδια για όλα τα θέματα 
υποστήριξης και διοικητικής μέριμνας του ΕΠΥΕΘΑ. 

Άρθρο 15 

Έναρξη ισχύος - Καταργούμενες Διατάξεις 

1. Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

2. Από της ενάρξεως ισχύος του παρόντος καταργείταιτο 
Π.Δ. 157/1998 (ΦΕΚΑ',120). 

Στον Υπουργό Εθνικής Άμυνας αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 7 Οκτωβρίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

ΑΝ ΑΚΟΙΝΩΣ ΕΙΣ 

Αοίθ. Φ. 0544/6/ΑΣ 802/Μ.5345 (3) 

Ανακοίνωση για τη θέση σε ισχύ της «Συμφωνίας Στρατιωτι¬ 
κής Συνεργασίας μεταξύ του Υπουργείου Εθνικής Άμυ¬ 
νας της Ελληνικής Δημοκρατίας καιτου Υπουργείου Άμυ¬ 
νας της Δημοκρατίας της Σλοβενίας». Αθήνα, 15.7.1999. 

Το Υπουργείο Εξωτερικών ανακοινώνει άτι η Συμφωνία 
στρατιωτικής Συνεργασίας μεταξύ του Υπουργείου Εθνικής 
Άμυνας της Ελληνικής Δημοκρατίας και του Υπουργείου 
Άμυνας της Δημοκρατίας της Σλοβενίας, που υπογράφηκε 
στην Αθήνα στις 15 Ιουλίου 1999 και κυρώθηκε με τον υπ’ 
αριθμ. 3000/2002 Νάμο δημοσιεύθηκε στο υπ’ αριθμ. 72 
Φύλλο Εφημερίδος της Κυβερνήσεως, τεύχος Α', της 8ης 
Απριλίου 2002, τέθηκε σε ισχύ σύμφωνα με την διάταξη του 
άρθρου 12 αυτής την 4 Οκτωβρίου 2002. 

Αθήνα, 8 Οκτωβρίου 2002 

Με εντολή Υπουργού 
Η Προϊστάμενη του Τμήματος 
Δημοσίου Διεθνούς Δικαίου 
ΦΑΝΗ ΔΑΣΚΑΛΟΠΟΥΛΟΥ - ΛΙΒΑΔΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







